open-index/open-wikipedia-markdown huggingface dataset:
சாது கோகிலா

**சகாய சீலன் சாத்ராச்** (பிறப்பு: 1966 மார்ச் 24) **சாது கோகிலா** என்ற தனது திரைப் பெயரால் அறியப்பட்ட இவர், இந்தியாவைச் சேர்ந்த இசைக்கலைஞரும், நடிகரும், திரைப்பட இயக்குநரும், தயாரிப்பாளரும், அவ்வப்போது திரைக்கதை எழுதும் எழுத்தாளரும், பாடலாசிரியருமாவார். இவர் முக்கியமாக கன்னடத் திரைப்படத்துறையில் பணியாற்றுகிறார். திரைப்படங்களில் நடிப்பதற்கு முன்பு இசையமைப்பாளராக தனது வாழ்க்கையைத் தொடங்கினார். பெரும்பாலும் நகைச்சுவை வேடங்களில் தோன்றினார். இவர் பத்து கன்னடப் படங்களையும் இயக்கியுள்ளார். *ரக்த கண்ணீரு* (2003)இதில் குறிப்பிடத்தக்க ஒன்றாகும்.

ஒரு இசையமைப்பாளராக, சிறந்த இசை இயக்குனருக்கான கர்நாடக மாநில திரைப்பட விருதை *ராக்சஷா* (2005), *இந்தி நின்னா பிரீத்தியா* (2008) ஆகிய படங்களுக்காக இரண்டு முறை வென்றார். ஒரு நடிகராக, தென்னிந்திய சர்வதேச திரைப்பட விருதுகளில் சிறந்த நகைச்சுவை நடிகர் என்ற பிரிவில் பல பரிந்துரைகள் மற்றும் விருதுகளைப் பெற்றுள்ளார்.

## ஆரம்பகால வாழ்க்கையும், தொழிலும்
இவர், சகாயா சீலனாக மார்ச் 24, 1966 அன்று மைசூர் மாநிலத்தில் (இப்போது கர்நாடகா) பெங்களூரில் நடேஷ் மற்றும் மங்களா ஆகியோருக்கு ஒரு கிறிஸ்தவக் குடும்பத்தில் பிறந்தார்.  இவர் கர்நாடக காவல் துறையின் இசைக் குழுவில் வயலின் கலைஞராக இருந்த இசைக் கலைஞர்களின் குடும்பத்தில் பிறந்தார். இவரது தாயும் சகோதரியும் பின்னணி பாடகர்களாக இருந்தனர். இவரது சகோதரர் லயேந்திராவும் ஒரு நடிகர் ஆவார். இவர், பெங்களூரு புனித ஜோசப் இந்திய உயர்நிலைப்பள்ளியில் படித்தார். இவரது *ஷ்!* என்ற முதல் படத்தின்  இயக்குனரான உபேந்திராவால் இவருக்கு சாது கோகிலா என்ற பெயர் வழங்கப்பட்டது.

இவர், தனது சகோதரரால் இசைக்கலைஞர் கஸ்தூரி சங்கரிடம் அழைத்துச் செல்லப்பட்ட பின்னர் ஒரு இசைக்கலைஞராக தனது வாழ்க்கையைத் தொடங்கினார். இவர் இந்தியாவின் வேகமான விசைப்பலகைக் கலைஞர்களில் ஒருவர்.

## சொந்த வாழ்க்கை
1993 இல் சலீனா என்பவரை மணந்தார். இவர்களுக்கு சூராக், ஸ்ருஜன் என்ற இரு குழந்தைகளும் உள்ளனர்.

## மேற்கோள்கள்

## வெளி இணைப்புகள்
* 
* Personal website
* Sadhu Kokila Filmography
* Sadhu Kokila Film History 

பகுப்பு:கன்னடத் திரைப்படத் தயாரிப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட இயக்குநர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:கன்னடத் திரைப்பட நடிகர்கள்
பகுப்பு:பெங்களூரைச் சேர்ந்த இசைக்கலைஞர்கள்
பி. கே. சுமித்ரா

**பிலாலுகொப்பா கிருஷ்ணய்ய சுமித்ரா** (Bilalukoppa Krishnayya Sumitra) **பி. கே. சுமித்ரா** என்று பிரபலமாக அறியப்படும் இவர் கன்னடத் திரைப்படத்துறையில் பணியாற்றியதற்காக அறியப்பட்ட ஒரு இந்திய பாடகியாவார். இவர் பல பக்தி பாடல்களும் நாட்டுப்புற பாடல்களும் பாடி பிரபலமானவர்.

## சொந்த வாழ்க்கை
இந்தியாவின் கர்நாடகாவின் சிக்மகளூரு மாவட்டத்தின் ஹொறநாடு அருகே பிலாலுகொப்பா என்ற ஊரில் கங்கம்மா மற்றும் கிருஷ்ணய்யா ஆகியோருக்கு சுமித்ரா பிறந்தார். குடும்பம் பின்னர் சிவமோகாவுக்குச் சென்றது. அங்கு இவர், நடிகை பண்டரிபாயின் சகோதரரான எம். பிரபாகர் என்பவரிடம் கருநாடக இசையில் பயிற்சி பெற்றார்.

இவர், எம். எல்.சுதாகர் என்பவரை மணந்தார். இவரின் மகள் சௌமியா ராவும் ஒரு பின்னணி பாடகராவார். இவரின் மகன் சுனில் ராவ் கன்னடத் திரைத்துறையில் நடிகராக இருக்கிறார்.

## தொழில்
சுமித்ராவை இசையமைப்பாளர் ஜி. கே. வெங்கடேசு *காவலரேடு குலவண்டு* (1964) என்ற தனது படத்தில் பாடச் செய்தார். இவர், 40 ஆண்டுகளுக்கும் மேலாக தனது வாழ்க்கையில், ஜி. கே. வெங்கடேசு, ஆர்.சுதர்சனம், விஜய பாஸ்கர், எம். ரங்க ராவ், ராஜன்-நாகேந்திரா, அனூப் சீலின் போன்ற புதிய தலைமுறை இசைக்கலைஞர்கள் உட்பட கிட்டத்தட்ட அனைத்து இசையமைப்பாளர்களுடனும் பணியாற்றியுள்ளார். மேலும், இசை பட்டறைகளில் பங்கேற்பதிலும், மாநிலம் முழுவதும் உள்ள மாணவர்களுக்கு பயிற்சி அளிப்பதிலும் இவர் தீவிரமாக உள்ளார்.

## குறிப்பிடத்தக்க பாடல்கள்
குறிப்பிடத்தக்க பாடல்களும் அவை இடம் பெற்ற படமும் கீழே கொடுக்கப்பட்டுள்ளன.
* நின்னோளுமே ஏமாகிரலி தந்தே - தந்தே மக்களு
* அ ஆ இ ஈ கன்னடா - கருளின கரெ
* கரெய கேளி பந்தே - அனுராதா 
* மதுர மதுரவே மஞ்சுலகனா - சதி சுகன்யா
* சம்பிகே மரதா - உபாசனெ
* ஓடி பா ஓடோடி பா - சக்ரதீர்த்தா
* மனெயெ பிருந்தாவனா - பிருந்தாவனா
* எத்தேளு மஞ்சுநாதா - எத்தேளு மஞ்சுநாதா

## மேற்கோள்கள்

## வெளி இணைப்புகள்

பகுப்பு:1941 பிறப்புகள்
பகுப்பு:வாழும் மக்கள்
அமேசான் பிரைம் வீடியோ

**அமேசான் பிரைம் வீடியோ** அல்லது சுருக்கமாக பிரைம் வீடியோ என்பது அமேசான் என்கிற அமெரிக்க நிறுவனத்தின் சந்தா அடிப்படையிலான ஊடக ஓடை மற்றும் வாடகை வசதி கொண்ட மேலதிக ஊடக சேவையாகும். இது அமேசான் நிறுவனத்தின் பிரைம் சந்தா திட்டத்தின்கீழ் வருகிறது.

## கூறுகள்
### தரம்
திறன்பேசியைப் பொருத்து அமேசான் பிரைம் வீடியோவில் 4கே தரம் வரை காணொலிகளைக் காண முடியும். டால்பி டிஜிட்டல் 5.1 திரையரங்கு சூழொலியையும் அமேசான் ஆதரிக்கிறது.

எனினும், அமேசானில் உள்ள அனைத்து காணொலிகளையும் மேற்சொன்ன தரங்களில் காணல் கேட்டல், காணொலி வெளியான ஆண்டு, திறன்பேசியின் திறம், பயன்படுத்தப்படும் இயங்குதளம் உள்ளிட்ட பல்வேறு காரணிகளைப் பொருத்தே அமையும்.

சான்றாக, கொரோனா தொற்று காலக்கட்டத்தில், உலகளாவிய தரவு பயன்பாடு மிகும் என்பதைக் கருத்தில் கொண்டு, அமேசான் காணொலிகள் தரவு பரிமாற்ற நெரிசலைத் தவிர்க்க வேண்டி தரம் குறைக்கப்பட்டன.

### தளம்
சீனா, கியூபா, ஈரான், வட கொரியா, சிரியா தவிர உலகம் முழுவதும் அமேசான் பிரைம் வீடியோவை காணமுடியும். ஊடக ஓடையின் மூலம் வலைத்தளங்கள் வழியாகவும் கைபேசி செயலி வழியாகவும் கணினி மென்பொருள் வழியாகவும் அமேசான் பிரைம் வீடியோவைக் காண முடிகிறது. ஆண்ட்ராய்டு மற்றும் ஆப்பிள் தொலைக்காட்சிகளில் கூட குரோம்காஸ்ட் உதவியுடன் பிரைம் வீடியோவைக் காண முடியும்.

## மேற்கோள்கள்

பகுப்பு:2006 நிறுவனங்கள்
பகுப்பு:கோரிக்கை சேவைகளில் சந்தா காணொளிகள்
பகுப்பு:திரைப்பட வலைதளங்கள்
பகுப்பு:மேலதிக ஊடக சேவை நிறுவனங்கள்
பகுப்பு:அமேசான் (நிறுவனம்)
பேரறிஞர் அண்ணா விருது

**பேரறிஞர் அண்ணா விருது** என்பது  தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2006 ஆம் ஆண்டு முதல் இந்த விருது வழங்கப்படுகிறது. தமிழ் சமுதாயம் முன்னேற்றம் காண அயராது பாடுபடும் ஒருவருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.

## விருது பெற்றவர்கள் பட்டியல்

## ஆதாரம்

* தமிழ் வளர்ச்சித் துறை வலைத்தளம் 

## மேற்கோள்கள்

பகுப்பு:தமிழ் வளர்ச்சித் துறை விருதுகள்
மில்டன் ஒபாடே

**அப்போல்லோ மில்டன் ஒபாடே** (**Apollo Milton Obote **) (28 டிசம்பர் 1925 – 10 அக்டோபர் 2005) ஐக்கிய இராச்சியத்தின் கீழிருந்த உகாண்டா நாட்டிற்கு  விடுதலைப் போராட்டங்கள் மூலம் 1962-இல்  விடுதலைப் பெற்றுத் தந்தவர் ஆவார். இவர் உகாண்டாவின் பிரதம அமைச்சராக 1962 முதல் 1966 வரை பணியாற்றியவர். பின் 19666 முதல் 1971 முடிய உகாண்டா அதிபராக பதவியில் இருந்தவர். 1971-இல் இராணுவ அதிகாரி இடி அமீன் இராணுவப் புரட்சி மூலம் உகாண்டாவின் அதிபர் பதவியைக் கைப்பற்றினார்.  1979-இல் இடி அமீனை நாட்டை விட்டு துரத்திய பிறகு 1980-இல் மில்டன் ஒபாடே மீண்டும் உகாண்டாவின் அதிபராக தேர்ந்தெடுக்கப்பட்டார். இவரது இரண்டாவது அதிபர் ஆட்சியின் போது நீண்டகாலமாக நடைபெற்ற கொடூரமான இராணுவ நடவடிக்கைகளால் இலட்சக்கணக்கான மக்கள் இனப்படுகொலை செய்யப்பட்டனர். இதனால் ஏற்பட்ட இராணுவப்புரட்சியால்  இவர் நாடு கடத்தப்பட்டு இறந்தார்.

## உகாண்டா புதர் போர்
1983-இல் ஒபாடே அரசுக்கு எதிரான கொரில்லாப் போராளிகள் மீது இராணுவ நடவடிக்கை எடுக்கப்பட்டது. இந்த இராணுவ நடவடிக்கையில் வடக்கு உகாண்டாவில்  1 இலட்சம் முதல் 5 இலட்சம் வரையான மக்கள் இனப்படுகொலை செய்யப்பட்டனர். இதை அடுத்து உகாண்டாவில் ஏற்பட்ட  இராணுவப் புரட்சி மூலம் மில்டன் ஒபாடேவை 27 சூலை 1985 அன்று உகாண்டாவிலிருந்து நாடு கடத்தப்பட்டார்.

## இறப்பு
நாடு கடத்தப்பட்ட ஒபாடே கென்யா மற்றும் ஜாம்பியா நாட்டில் சில ஆண்டுகள் அடைக்கலமாக இருந்தார். இறுதியாக மில்டன் ஒபாடே ஜோகானஸ்பேர்க், தென்னாபிரிக்கா நாட்டின்  ஜோகானஸ்பேர்க் நகர மருத்துவமனையில் 10 அக்டோபர் 2005 அன்று காலமானார்.
## மேற்கோள்கள்

## மேலும் படிக்க

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:1925 பிறப்புகள்
பகுப்பு:2005 இறப்புகள்
பகுப்பு:உகாண்டாவின் அரசுத்தலைவர்கள்
பகுப்பு:உகாண்டாவின் அரசியல்வாதிகள்
வேடப்பன்

**வேடப்பன்** (*Vedappan*) என்பது 2009 ஆம் ஆண்டு வெளியான தமிழ் நாடகத் திரைப்படம் ஆகும். ஆனைவாரி ஏ. ஸ்ரீதர் இயக்கிய  இப்படத்தில்  ஹேமந்த்குமார், புதுமுகம் அப்சரா மற்றும் புதுமுகம் நிகிதா ஆகியோர் முக்கிய வேடங்களில் நடித்துள்ளனர், வெண்ணிற ஆடை மூர்த்தி, பாலு ஆனந்த், மகாநதி சங்கர், கிரேன் மனோகர், சபிதா ஆனந்த் ஆகியோர் துணை வேடங்களில் நடித்துள்ளனர். இந்த படத்திற்கு நேசன் இசை அமைத்துள்ளார். படமானது  9 அக்டோபர் 2009 அன்று வெளியானது.
## கதைச் சுருக்கம்
கிராமத்தில் வாழும் வேடப்பன் ஒரு திரைப்பட நடிகை மீது பெரும் அபிமானம் கொண்டவன். ஒரு சமயம் அந்த நடிகை குறித்து ஊரில் உள்ள ஒருவர் தவறாக பேசியதால் அவரைக் கொல்லத் துணிகின்றான். இதனால் ஊர் பஞ்சாயத்தால் அவன் தண்டிக்கப்படுகின்றான். இதன்பிறகு தன் அபிமான நடிகையையே கொல்ல அவளைத் தேடி வருகிறான். அவளை சந்திக்கிறான் பின்னர் என்ன நடந்தது என்பதே கதையின் பிறபகுதியாகும்.
## நடிகர்கள்

*ஹேமந்த் குமார் வேனப்பனாக
*அப்சரா தீபிகாவாக
*நிக்கிதா கனகாவாக
*வெண்ணிற ஆடை மூர்த்தி பண்ணீராக
*பாலு ஆனந்த் வேடப்பனின் தந்தையாக
*மகாநதி சங்கர்
*கிரேன் மனோகர் இயக்குநராக விரும்புபவராக
*சபிதா ஆனந்த் தீபிகாவின் தாயாக
*முத்துக்காளை
*நெல்லை சிவா அண்ணாச்சியாக
*வாசு (நகைச்சுவை நடிகர்)
*சம்பத்
*இராஜ ரிஷி துளசியாக
*யாகேசாக
*சி. எஸ். சுகுமார்
*ஆண்டனி குருஸ்
*ஆண்டணி ராஜ்
*ஆனைவாரி ஏ சிறீதர் விருந்தினர் தோற்றத்தில்

## தயாரிப்பு
பி. ஆர். கே. மூவிஸ் பதாகையின் கீழ் தயாரிக்கபட்ட வேடப்பன் படம் மூலமாக இயக்குநராக ஆனைவாரி ஏ. ஸ்ரீதர் அறிமுகமானார். *[[வசூல்]]* (2008) படத்தில் நடித்த ஹேமந்த்குமார் முதன்மை ஆண் கதாபாத்திரத்தில் நடிக்க தேர்வு செய்யப்பட்டார். பெங்களூரைச் சேர்ந்த புதுமுகம் அருந்ததி (அப்சரா என குறிப்பிடபட்டார்), புதுமுகம் நிகிதா ஆகியோர் முதன்மைப் பாத்திரங்களில் நடிக்க தேர்வு செய்யப்பட்டனர். மகாநதி சங்கர், வெண்ணிற ஆடை மூர்த்தி, பாலு ஆனந்த் ஆகியோர் குறிப்பிடத்தக்க பிற வேடங்களில் நடித்தனர். படத்திற்கு நேசன் இசையமைக்க, டி. மகிபாலன் ஒளிப்பதிவை மேற்கொள்ள, படத்தொகுப்பை எஸ். சதீஷ் மேற்கொண்டார். இப்படம் 30 நாட்களில் படமாக்கப்பட்டது.

## இசை
இத்திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் நேசன் அமைத்தார். இந்த இசைப்பதிவில் இளைய கம்பன், அண்ணாமலை, சுந்திரன், ஆண்டனி குரூஸ், ஜெயங்கொண்டான் ஆகியோரால் எழுதப்பட்ட ஐந்து பாடல்கள் இருந்தன. இப்படத்தின் இசையானது 29 சூன் 2009 அன்று சென்னையில் வெளியிடப்பட்டது. இசை வெளியீட்டில் நடிகர் பிரசாந்த், சிவசக்தி பாண்டியன், வி. சி. குகநாதன், சுரேஷ் ஜோக்கிம் ஆகியோர் கலந்து கொண்டனர்.

## குறிப்புகள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
சௌம்யா ராவ்

**சௌமியா ராவ்** (Sowmya Raoh) கன்னடம், தமிழ், இந்தி, தெலுங்கு ஆகிய மொழிகளில் பாடி வரும் இந்திய பின்னணி பாடகியாவார்.

## ஆரம்பகால வாழ்க்கை மற்றும் தொழில்
இந்தியாவின் கருநாடகாவின் பெங்களூரில் மூத்த பாடகர் பி. கே. சுமித்ரா,சுதாகர் ஆகியோருக்கு கன்னடம் பேசும் குடும்பத்தில் இவர் பிறந்தார். இவருக்கு சுனில் ராவ் என்ற சகோதரர் உள்ளார், இவர் கன்னடத் திரைப்படத்துறையில் நடிகராக உள்ளார். இவரின் தாயார் கன்னடத்தில் பிரபலமான பின்னணி மற்றும் பக்தி பாடகியாவார். ஒரு குழந்தையாக இருந்தபோது, இவர் தனது தாயுடன் அரங்கங்களுக்கு செல்வதை வழக்கமாகக் கொண்டிருந்தார். பின்னர் மெதுவாக குழந்தைப் பாடகியானார். இவரின் தந்தை இந்திய ரிசர்வ் வங்கியில் பணிபுரிந்தார்.

இவர், தனது ஏழு வயதில் பாட ஆரம்பித்தார். தனது படிப்புக்காக சிலகாலம் பாடுவதை நிறுத்தினார். ஐந்து முதல் ஆறு ஆண்டுகளுக்குப் பிறகு, கர்நாடக இசையைக் கற்றுக்கொள்வதன் மூலம் படிப்படியாக தனது கவனத்தை பாடுவதை நோக்கி திருப்பினார். இருப்பினும், இவர் திரைப்படங்களில் பாடுவதற்கு முன்பு குரல் நடிகராக மாறினார்.  "நான் குழந்தைகளுக்காக அல்லாமல், கதாநாயகிகளுக்காக பாடுவதற்கு பயிற்சி எடுக்க விரும்பினேன்" என்று இவர் கூறுகிறார்.

## இசை வாழ்க்கை
இவர், 1993 இல் தென்னிந்திய படங்களில் பாடகியாக தனது வாழ்க்கையைத் தொடங்கினார், மேலும் ஒன்பது ஆண்டுகளுக்குப் பிறகு பாலிவுட்டில் பாட வாய்ப்பு கிடைத்தது. இசையமைப்பாளர் சந்தீப் சவுதா இந்தியில் நன்றாகப் பாடக்கூடிய ஒரு பாடகரைத் தேடியபோது இவருக்கு அந்த வாய்ப்பு ஏற்பட்டது. *"நின்னே பெல்லாடுதா"* என்ற தனது  தெலுங்குத் திரைப்படத்தில் "கிரேக்கவீருடு" *எ*ன்ற பாடலுக்கு இவரைத் தேர்ந்தெடுத்தார். பாடல் ஒரு வெற்றியை அளித்தது. பின்னர், தமிழ் மற்றும் இந்தி பதிப்புகளிலும் இவர் இதே பாடலைப் பதிவு செய்தார்.

இவர், 2000 ஆம் ஆண்டில் பாலிவுடில் தனது வாழ்க்கையைத் தொடங்கினார். *பியார் டியூன் கியா கியா* படத்தில் இடம் பெற்ற "சோல் ஆஃப் ஜங்கிள்" பாடலைத் தொடர்ந்து வரும் பின்னணி பாடலாக இருந்தது. *கம்பெனி* என்ற இந்திப் படத்தில் ஒவர் முழுப் பாடலையும் பாடியிருந்தார். இந்த நேரத்தில் அவர் *டம்* , *பண்டி அவுர் பாப்லி* போன்ற பிற இந்தி படங்களுக்கும் பாடினார். 2012ஆம் ஆண்டில், இயக்குநர் சச்சின் குந்தால்கர் படமான  "ஆயியா" என்ற படத்தில் இடம்பெற்ற 'டிரீமும் வேக்கப்பும்' என்ற  குத்தாட்டப் பாடல் இவருக்கு ஒரு பெரிய வெற்றியை அளித்தது. மேலும் இந்த பாடல் ராணி முகர்ஜி மற்றும் பிரித்விராஜ் சுகுமாரன் ஆகியோரின் நடன அசைவுக்காகவும் பாராட்டப்பட்டது.

இளையராஜா, ஏ.ஆர்.ரகுமான் போன்ற இசையமைப்பாளர்களுடன் பணிபுரிந்த இவர், 2006 ஆம் ஆண்டு நிலவரப்படி தமிழ், தெலுங்கு மற்றும் கன்னட மொழிகளில் 200 க்கும் மேற்பட்ட பாடல்களைப் பதிவு செய்துள்ளார்.

## விருதுகள்

* 2013 - *சிம்பிள் ஆகி ஒந்து லவ் ஸ்டோரி* என்ற கன்னடப் படத்தில் இடம்பெற்ற "கரகிடா பானினல்லி" பாடலுக்காக சிறந்த பெண் பின்னணி பாடகருக்கான பிலிம்பேர் விருது -
* *சமே: வென் டைம் ஸ்ட்ரைக்ஸ்* (2003) என்ற படத்திலிருந்து "லைலா லைலா" பாடலுக்கான சிறந்த புதிய பாடகருக்கான ஸ்டார்டஸ்ட் விருது. 
## மேற்கோள்கள்

## வெளி இணைப்புகள்
*

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1973 பிறப்புகள்
கறுப்பு ஆப்பிள்

**கறுப்பு ஆப்பிள்** (*Black Apple*) என்று அழைக்கப்படுவது *உவா நியூ* ஆப்பிள் குடும்பத்தைச் சேர்ந்த ஒரு அரிதான வகைப் பழமாகும். இது திபெத்தில் வளர்கிறது. பரவலான கருத்துக்கு முரணாக இவ்வகை ஆப்பிள் கருநீல வண்ணமே கொண்டுள்ளனவே தவிர்த்து கறுப்பு நிறம் கிடையாது.

## பெயர்
கறுப்பு ஆப்பிள் என்று பரவலாக அழைக்கப்படும் இந்த பழத்தை **கறுப்பு வைர ஆப்பிள்** (மாண்டரின் : 黑钻石) என்றழைக்கின்றனர் சீன மக்கள். இது **நிங்ச்சி** என்கிற இடத்தில் வளர்க்கப்படுகிறது. உயரமான மலைப்பகுதிகளில் மட்டுமே வளரக்கூடிய செடி வகையாக இவை இருக்கின்றன. *உவா நியூ* ஆப்பிள் குடும்பத்தைச் சேர்ந்த பிற ஆப்பிள் வகைகள் சிவப்பு வண்ணத்தில் இருப்பன. இதனால் அவற்றை **சீனாவின் இனிமைச் சிவப்பு** என்று அழைக்கின்றனர். 

## தோற்றம்
வெளிப்புறத் தோற்றம் கருநீல நிறத்தில் இருந்தாலும் உட்புறத்தில் பிற ஆப்பிள்களைப் போலவே வெண்மையான உட்பகுதியைக் கொண்டுள்ளது கறுப்பு வைர ஆப்பிள். இதன் அரிதான நிறத்திற்கு காரணம் வளரப்படும் தளத்தின் உயர்மட்டமாகவோ அதனால் அடிக்கடி படும் புற ஊதாக்கதிர்களின் தாக்கமாகவோ இருக்கலாம் என்று கருதப்படுகிறது. 

## விலை
மிகவும் அரிதான பழமென்பதால் சந்தையில் மிகுதியான விலையில் இவ்வகை ஆப்பிள்கள் விற்கப்படுகின்றன. ஒரு ஆப்பிள் 50 யுவான் (≈564 ரூபாய்) என்கிற விலையில் விற்கப்படுகிறது. இருப்பினும் உழவர்கள் இந்த ஆப்பிளை விரும்பிப் பயிரிடுவதில்லை. இதற்குக் காரணம் இந்தவகை ஆப்பிள் பழுக்க **எட்டு ஆண்டுகள் வரை** எடுத்துக் கொள்வதாக கூறப்படுகிறது.

## மேற்கோள்கள்

பகுப்பு:ஆப்பிள்கள்
பகுப்பு:செடிகள் 
பகுப்பு:பயிர்கள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
முலாம் (ஆப்பிள்)

thumb

**'முலாம் ஆப்பிள்**, 'தர்பூசணி' மற்றும் 'நார்டனின் முலாம்' என்றும் அழைக்கப்படுகிறது. இது இலையுதிர்காலம் முதல் குளிர்காலத்தின் ஆரம்பம் வரை பருவத்தில் ஓரளவு சிவப்பு இனிப்பு ஆப்பிள் ஆகும். இதன் தரம் சிறந்தது, ஆனால் இது குளிர்காலத்தின் பிற்பகுதியில் நன்றாக இருக்காது.  இது 1800ஆம் ஆண்டில் நியூயார்க் மாநிலத்தில் ஒரு பழத்தோட்டத்தை உருவாக்க கனெக்டிகட்டில் இருந்து கொண்டு வரப்பட்ட நாற்றுகளுக்கிடையில் தோன்றியது. 

## மேற்கோள்கள்

## வெளி இணைப்புகள்

* 

பகுப்பு:ஆப்பிள்கள்
ஜார்ஜ் எட்வர்டு தாப்சன்

**ஜார்ஜ் எட்வர்டு தாப்சன்** (*George Edward Dobson*) அரச கழக உறுப்பினர், எப் எல் எஸ், , விலங்கியல் கழக உறுப்பினர் (செப்டம்பர் 4, 1848 எட்ஜொர்த்சுடவுண், கவுண்டி லாங்போர்டு, அயர்லாந்து - 26 நவம்பர் 1895) என்பார் அயர்லாந்தினைச் சார்ந்த விலங்கியல், புகைப்பட கலைஞர் மற்றும் இராணுவ மருத்துவர். இவர் வௌவால் குறித்துச் சிறப்பு ஆர்வம் காட்டினார். பல புதிய வௌவால் சிற்றினங்களை விவரித்தார். சில இனங்களுக்கு இவருடைய பெயரிடப்பட்டுள்ளன.

## சுயசரிதை
தாப்சன், பார்க் தாப்சனின் மூத்த மகன்  ஆவார். இவர் ராயல் பள்ளி என்னிஸ்கில்லனிலும் பின்னர் டப்ளினின் டிரினிட்டி கல்லூரியிலும் கல்வி பயின்றார். இவர் இளங்கலை பட்டத்தினை 1866லும், மருத்துவத்தில் முது நிலை மருந்து, இளநிலை அறுவை சிகிச்சை பட்டத்தினை 1867லும் பெற்றார். பின்னர் முதுகலைப் பட்டத்தினை 1875ல் பெற்றார்.

1867ஆம் ஆண்டு இந்தியாவில் பணியாற்றிய பின்னர் ராணுவ அறுவை சிகிச்சை நிபுணராக ஆனார் மற்றும் அறுவை சிகிச்சை மேஜர் பதவிக்கு உயர்ந்தார். 1868ஆம் ஆண்டில் அந்தமான் தீவுகளுக்குப் பயணம் செய்தார், வூட்-மேசனுடன் இந்திய அருங்காட்சியகத்திற்கான விலங்கியல் மாதிரிகளைச் சேகரித்தார். மே 1872இல் இவர் அந்தமானியப் பழங்குடிகளின் இனவியல் மற்றும் புகைப்பட ஆய்வுகளை மேற்கொண்டார்.

1878ஆம் ஆண்டில், இவர் நெட்லியில் உள்ள ராயல் விக்டோரியா அருங்காட்சியகத்தின் கண்காணிப்பாளராக ஆனார்.

## சாதனைகள்
தாப்சன் சிறிய பாலூட்டிகள், குறிப்பாக வௌவால்கள் (கைராப்பிடிரா) மற்றும் இன்செக்டிவோரா ஆகியவற்றில் நிபுணராக இருந்தார். அரசக் கழகம் (தேர்ந்தெடுக்கப்பட்ட 1883), இலண்டனின் லின்னேயன் சமூகம், இலண்டன் விலங்கியல் சங்கம் ஆகியவற்றில் உறுப்பினராக இருந்தார். இவர் பிலடெல்பியாவின் இயற்கை அறிவியல் கழகம் மற்றும் வாஷிங்டனின் உயிரியல் சங்கத்தின்  உறுப்பினராக இருந்தார்.

## படைப்புகள்

* *பிரித்தானிய அருங்காட்சியகத்தின் சேகரிப்பில் சிரோப்டெராவின் பட்டியல்* (1878)
* *ஆசிய சிரோப்டெராவின் மோனோகிராஃப்* (1876)
* *இன்செக்டிவோராவின் மோனோகிராஃப், முறையான மற்றும் உடற்கூறியல்* (மூன்று பாகங்கள், ஜான் வான் வூர்ஸ்ட், லண்ட்ரெஸ், 1882-1890.

இதைத் தவிரக் கூடுதலாக, பிரித்தானிக்கா கலைக்களஞ்சியம் ஒன்பதாவது பதிப்பிற்கும் தாப்சன் பங்களித்தார். இவர் காட்டேறி வௌவால்கள், வோல் மற்றும் மூஞ்சூறு பற்றிய எழுதியுள்ளார்.

## மேற்கோள்கள்

## வெளி இணைப்புகள்

*     
* க்ரோனோ-சுயசரிதை ஓவியங்கள் டாப்சன், ஜார்ஜ் எட்வர்ட் (அயர்லாந்து 1848-1895)

பகுப்பு:1895 இறப்புகள்
பகுப்பு:1848 பிறப்புகள்
பகுப்பு:அயர்லாந்து விலங்கியலாளர்கள்
கட்டி (ஆப்பிள்)

**கட்டி ஆப்பிள்** (*Katy apple*) என்பது சுவீடன் வகை ஆப்பிளாகும். இது 1947ஆம் ஆண்டில் சுவீடனின் பால்ஸ்கார்ட் பழ இனப்பெருக்கம் நிறுவனத்தில் தோற்றுவிக்கப்பட்டது. இதனுடைய பெற்றோர் ஜேம்ஸ் க்ரீவ் மற்றும் வோர்செஸ்டர் பியர்மெய்ன்  என்பதாகும். இந்த வகை ஆப்பிள் பிரகாசமான சிவப்பு பழங்களின் அதிகமாகப் பழங்களை உற்பத்தி செய்கிறது. 

## மேற்கோள்கள்

பகுப்பு:ஆப்பிள்கள்
இந்தோ (ஆப்பிள்)

**இந்தோ** ஆப்பிள் என்பது ஆப்பிளின் ஒரு வகையாகும். இது 1930 முதல் அறியப்படுகிறது. இந்தோ ஆப்பிள் பழம் மிகவும் இனிமையானது. 

## மேற்கோள்கள்

## வெளி இணைப்புகள்

* ஆப்பிள் பல்கலைக்கழகம் (り ん ご) 

பகுப்பு:ஆப்பிள்கள்
எல்ஸ்டார்

**எல்ஸ்டார்** (*Elstar*) ஆப்பிள் என்பது ஆப்பிள் வகைகளுள் ஒன்றாகும். இது முதலில் 1950ல் நெதர்லாந்தில் எல்ஸ்டில் கோல்டன் சுவை மற்றும் இன்கிரிட் மேரி ஆப்பிள்களைக் கலப்புச் செய்து தோற்றுவிக்கப்பட்டது. இது விரைவாக ஐரோப்பாவில் பிரபலமடைந்தது. பின்னர் அமெரிக்காவில் 1972இல் அறிமுகப்படுத்தப்பட்டது. இது கான்டினென்டல் ஐரோப்பாவில் மிகவும் பிரபலமாக உள்ளது. ஆனால் ஐக்கிய இராச்சியத்தில் குறைவாகவே பயன்பாட்டில் உள்ளது.

எல்ஸ்டார் நடுத்தர அளவிலான ஆப்பிள் ஆகும். இதன் தோல் பெரும்பாலும் மஞ்சள் கலந்த சிவப்பு நிறத்தில் இருக்கும். சதை வெண்மையானது, மென்மையான, மிருதுவான அமைப்பைக் கொண்டுள்ளது. ஆப்பிள் சுவைகலவை தயாரிக்க மிகவும் நல்லது. இருப்பினும், பொதுவாக, இதன் இனிப்பு சுவை காரணமாக சலாடுகளில் பயன்படுத்தப்படுகிறது.

## சந்ததி சாகுபடிகள்

* சந்தனா (எல்ஸ்டார் &#xD7; பிரிஸ்கில்லா)
* ஈகோலெட் (எல்ஸ்டார் &#xD7; ப்ரிமா)
* கொலினா (பிரிஸ்கில்லா &#xD7; எல்ஸ்டார்)

## நோய் பாதிப்பு

* ஸ்கேப் : **உயர்**
* நுண்துகள் பூஞ்சை காளான் : **அதிக அளவில்**
* சிடார் ஆப்பிள் துரு : **அதிக அளவில்**

## மேற்கோள்கள்

## வெளி இணைப்புகள்

* ஆரஞ்சு பிப்பின் - எல்ஸ்டார்
* எல்ஸ்டார் சுயவிவரத்தை உருவாக்குகிறது
* தேசிய பழ சேகரிப்பு பக்கம் 

பகுப்பு:பழ மரங்கள்
தங்க இனிப்பு

**தங்க இனிப்பு** (*Golden Sweet*) என்பது ஆப்பிள் சாகுபடி வகைகளுள் ஒன்றாகும்.

## தோற்றம்
தங்க இனிப்பு ஆப்பிள் அமெரிக்க மாநிலமான கனெடிகட்டில் தோன்றியது. ஆனால் இதனுடைய கலப்பு பெற்றோர் யார் என்பது தெரியவில்லை.

## அளவு
ஒரு தங்க இனிப்பு ஆப்பிள் நடுத்தரம் முதல் பெரிய அளவினவை.

## பழுக்கும்காலம்
தங்க இனிப்பு ஆப்பிள்கள் வழக்கமாக ஜூலை பிற்பகுதியிலிருந்து ஆகஸ்ட் தொடக்கத்தில் பழுக்க ஆரம்பிக்கும், இருப்பினும் பகுதியைப் பொறுத்தது. அறுவடை செப்டம்பர் வரை தொடரலாம்.

## சுவை
தங்க இனிப்பு ஆப்பிளின் சுவை மிகவும் இனிமையானது, புளிப்பு சுவை சுத்தமாக இல்லை.  இதன் சுவையானது "தேன் இனிப்பு" என்று விவரிக்கப்பட்டுள்ளது. இதில் அமில சுவையும் இல்லை. தங்க இனிப்பு ஆப்பிளை உடனடியாக சாப்பிடுவது நல்லது. ஆப்பிள் சாஸ் அல்லது ஆப்பிள் சாறு தயார்க்க  நல்லது.

## மேலும் காண்க

* டோல்மேன் ஸ்வீட், ஒத்த, ஆனால் அதே ஆப்பிள் அல்ல

## மேற்கோள்கள்

## வெளிப்புற இணைப்புகள் மற்றும் குறிப்புகள்

* ஒரு குறிப்பு

பகுப்பு:பழங்கள்
தார்டு ரோசு

வலது|thumb| '''தார்டு ரோசு'''
**தார்டு ரோசு** (*Tartu Rose*)() என்பது எசுத்தோனியாவிலில் சாகுபடி செய்யப்படும் ஒரு வகை ஆப்பிள் ஆகும்.

முதலில் இது ஒரு அசல் சாகுபடி என்று கருதப்பட்டது. எனவே இது இதனுடைய சொந்த பெயருடன் பயிரிடப்பட்டது. பின்னர், இது அமெரிக்கச் சாகுபடியுடன் ஒற்றுமையுடையது வலுவான சான்றுகளுடன் கண்டுபிடிக்கப்பட்டது.

## மேற்கோள்கள்

## வெளி இணைப்புகள்

* 

பகுப்பு:பழங்கள்
ஜோனாடெல்

thumb| ஜோனடலின் குறுக்கு வெட்டு, தேசிய பழ சேகரிப்பு (அக். 1963-112)
**ஜோனாடெல்** (*Jonadel*) என்பது ஆப்பிள் வகைகளுள் ஒன்றாகும். இது 1923ஆம் ஆண்டில் அமெரிக்காவின்அயோவாவின் அமேஸில் அயோவா விவசாய பரிசோதனை நிலையத்தில் வளர்க்கப்பட்டது. இது ஜொனாதன் மற்றும் ரெட் சுவை ஆப்பிளினை கலப்புச் செய்து தோற்றுவிக்கப்பட்டது. இது 1958இல் அறிமுகப்படுத்தப்பட்டது.

ஜொனாடெல் பச்சை-மஞ்சள் நிறங்களை அடிப்படையாகக் கொண்டது.

## வெளி இணைப்புகள்

* 

பகுப்பு:பழங்கள்
பிலிப்பா

thumb|பிலிப்பா ஆப்பிள்
**பிலிப்பா** (*Filippa***)** டேனிஷ் நாட்டு ஆப்பிள் சாகுபடி வகைகளுள் ஒன்றாகும். இந்த ஆப்பிள் வகையினைபிலிப்பா ஜொஹான்சென் என்ற பள்ளி மாணவி (1930 1842) பனென் தீவில் உள்ள கண்ட்சுட்ரூப்பில் தோற்றுவிக்கப்பட்டது.

சில ஆதாரங்கள் இந்த ஆப்பிள் 1850இல் தோன்றியது எனவும் பிற ஆதாரங்கள் 1881இல் தோன்றியது என்று கூறுகின்றன.

இந்த ஆப்பிள் வகையைத் தனியார் தோட்டங்களுக்கானது என சோன்னெருப்ளண்ட் பரிந்துரைக்கிறது. ஏனெனில் இந்த ஆப்பிளைப் பூச்சிக்கொல்லிகளைப் பயன்படுத்தாமல் வளர்க்கலாம்.

## மேற்கோள்கள்

பகுப்பு:பழங்கள்
மஞ்சுளா குருராஜ்

**மஞ்சுளா குருராஜ்** (Manjula Gururaj) ஒரு இந்திய பெண் பின்னணிப் பாடகியும், கன்னடத் திரைப்படத்துறையில் முதன்மையாக பணியாற்றும் குரல் கலைஞரும் ஆவார். வெற்றிகரமான ஒலிப்பதிவுகளுக்காக பல ஆயிரக்கணக்கான பாடல்களும் பல நூற்றுக்கணக்கான கன்னட மெல்லிசை பாடல்களும் இவர் பாடியுள்ளார். திரைப்படப் பாடல்களில் இவர் செய்த பங்களிப்புக்காக கர்நாடக மாநில திரைப்பட விருதுகளைப் பெற்றார். 1980களின் பிற்பகுதியிலும் 1990களிலும் மிக முக்கியமான பின்னணிப் பாடகர்களில் ஒருவராகவும் இவர் கருதப்பட்டார்.

இவர் "சாதனா இசைப்பள்ளி" என்ற பெயரில் ஒரு இசைப் பள்ளியை நடத்தி வருகிறார். இது பல இளைஞர்களுக்கு இசைத்துறையில் பயிற்சி அளிக்கிறது 

## ஆரம்ப கால வாழ்க்கை
இவர், ஜி. சீதாலட்சுமி மற்றும் டாக்டர் எம். என். இராமண்ணா ஆகியோருக்கு 1959 சூன் 10 அன்று மைசூரில் பிறந்தார். இவர் பெங்களூரு பல்கலைக்கழகத்தில் அறிவியல் பயின்றுள்ளார். பின்னர், பாரம்பரிய கருநாடக இசை, இந்துஸ்தானி இசை ஆகியவற்றில் பயிற்சி பெற்றார்.

## தொழில்

### பின்னணிப் பாடகர்
1983 நவம்பரில் வெளியான *ரவுடி ராஜா* என்ற படத்தில் இடம்பெற்ற " ஒலக சேரிதாரே குண்டு" என்ற பாடல் மூலம்  கன்னட திரையுலகில் பின்னணிப் பாடகியாக நுழைந்தார். நடிகை மாலாஸ்ரீயின் பெரும்பாலான திரைப்படங்களில்  இவர் பின்னணி குரல் கொடுத்தார். இவர், ஏழு மொழிகளில் 2,000க்கும் மேற்பட்ட திரைப்படப் பாடல்களைப் பாடியுள்ளார். மேலும், பக்தி, நாட்டுப்புற, பாரம்பரிய பாடல்கள் உட்பட 12,500க்கும் மேற்பட்ட பாடல்களை இவர் பாடியுள்ளார். சுதாராணி, ராதிகா சரத்குமார், கீதா, ஷில்பா, குஷ்பூ, பூனம் தில்லான், மாதவி, பிரேமா, நிரோஷா, தாரா, சீதா, வினயா பிரசாத், அனு பிரபாகர் உள்ளிட்ட பல கதாநாயகிகளுக்காக இவர் பின்னணிக் குரலும் கொடுத்துள்ளார்.

எஸ். பி. பாலசுப்பிரமணியம், ராஜ்குமார், ராஜேஷ் கிருஷ்ணன், கே. ஜே. யேசுதாஸ், மனோ, உதித் நாராயண் போன்ற பல முன்னணி பாடகர்களுடன் இணைந்து பாடல்களை பதிவு செய்துள்ளார்.

### பின்னணிக் குரல் கலைஞர்
த. சீ. நாகாபரணா இயக்கிய ‘அஹூதி’ படத்திற்காக 1982ஆம் ஆண்டில் பின்னணிக் குரல் அளிக்கத் தொடங்கினார். அப்போதிருந்து பின்னணிக் குரல் அளிப்பதில் வெற்றிகரமான வாழ்க்கையை நடத்தினார். *பெலதிங்கலா பாலே* படத்திற்கான சிறந்த குரலாக கர்நாடக மாநில அரசின் சிறப்பு நடுவர் விருது வழங்கப்பட்டது.

### செய்தித் தொகுப்பாளர்
1983 முதல் 1998 வரை 14 ஆண்டுகள் பெங்களூர் தூர்தர்ஷனுக்கும், 1981-1983 முதல் அனைத்திந்திய வானொலிக்கும் செய்தி தொகுப்பாளராக பணியாற்றி வருகிறார்.

### சாதனா இசை பள்ளி
இவர், "சாதனா இசைப் பள்ளி" யை 1991 சூன் 21 அன்று பெங்களூரில் உள்ள பசவனகுடியில் தொடங்கினார். பின்னணிப் பாடகி எஸ்.ஜானகி அவர்களால் திறந்து வைக்கப்பட்டது.

## விருதுகள்

* 2019 - பெரிய பெங்களூர் மாநகரப் பேரவை மூலம் கெம்ப்பேகௌடா விருது.
* 1993-94 - *சின்னாரி முத்தா* திரைப்படத்தில் இடம்பெற்ற  *"மியால கவ்கொண்டா முங்கார மோடா"* என்ற பாடலுக்கு சிறந்த பெண் பின்னணி பாடகருக்கான கர்நாடக மாநில திரைப்பட விருது .

## சொந்த வாழ்க்கை
1979 ஆம் ஆண்டில் குருராஜ் என்பவரை மணந்த இவருக்கு சங்கீதா மற்றும் சாகர் என்ற இரண்டு குழந்தைகள் உள்ளனர்.

## மேற்கோள்கள்

பகுப்பு:1959 பிறப்புகள்
பகுப்பு:கன்னட மக்கள்
பகுப்பு:வாழும் மக்கள்
பகுப்பு:இந்தியப் பாடகிகள்
கௌரங்கா பாலம்

**கௌரங்கா பாலம்** (Gouranga Bridge) என்பது இந்தியாவின் மேற்கு வங்காளத்தின் நதியா மாவட்டத்தில் நபாத்விப் மற்றும் கிருஷ்ணாநகர் ஆகியவற்றுக்கிடையேயுள்ள, 588 மீட்டர் (1929 அடி) நீளம் உடைய ஒரு பாலம் ஆகும். இது பாகீரதி ஆற்றின் குறுக்கே உள்ளது. இது மேற்கு வங்கத்தின் மாநில நெடுஞ்சாலை 8-இன் ஒரு பகுதியாகும்.

## வரலாறு
1972 ஆம் ஆண்டில், அப்போதைய பொதுப்பணித்துறை அமைச்சர். போலா சென் நபத்விப் மற்றும் கிருஷ்ணாநகர் ஆகியவற்றை இணைக்கும் கௌரங்கா பாலத்திற்கான அடிக்கல் நாடடினார். இந்தப் பாலத்தைக் கட்டுவதற்கான பொறுப்பை காமன் இந்தியா லிமிடெட் நிறுவனம் எடுத்துக் கொண்டது. 1983 ஆம் ஆண்டு, சனவரி 16 ஆம் நாள் மேற்கு வங்க இடது முன்னணி அரசின் பொதுப்பணித்துறை அமைச்சரான ஜடின் சக்ரபர்த்தியால் இந்தப் பாலம் திறந்து வைக்கப்பட்டது.

## மேற்கோள்கள்

பகுப்பு:பாலங்கள்
பகுப்பு:மேற்கு வங்காளத்தில் போக்குவரத்து
பகுப்பு:மேற்கு வங்காளப் பாலங்கள்
நம்தாங் கல் பாலம்

**நம்தாங் கல் பாலம்** (Namdang Stone Bridge) என்பது இந்தியாவில் அசாமில் சிவசாகரிலிருந்து ஒரு சில கிலோமீட்டர்கள் தொலைவில் அமைந்துள்ள ஒரு பாலம் ஆகும். 1703 ஆம் ஆண்டில் அஹோம் மன்னர் ருத்ரா சிங்காவின் காலத்தில் வங்காளத்திலிருந்து கொண்டுவரப்பட்ட கைவினைஞர்களால் இது கட்டப்பட்டது. இந்தப் பாலத்தின் நீளமானது 60 மீட்டர் (200 அடி) ஆகும். இதன் அகலம் 6.5 மீட்டர் (21 அடி) மற்றும் இதன் உயரம் 1.7 மீட்டரும் ஆகும். இது டிகௌ ஆற்றின் கிளை நதியான நம்தாங் ஆற்றின் மீது அமைந்துள்ளது.தற்போதைய தேசிய நெடுஞ்சாலை 2 (இந்தியா) இதன் வழியாகச் செல்கிறது.பாலத்தின் தனித்துவமான சிறப்பியல்பு என்னவென்றால், அது நூறு வயதுடைய ஒரு திடமான பாறையிலிருந்து வெட்டப்பட்டது என்பதாகும்.

இந்தப் பாலமானது சற்றே வளைந்த வடிவத்தில் உள்ளது. இந்த பாலம் சிப்சாகர் நகரத்தை ஜோர்ஹாட் மற்றும் மேற்கில் உள்ள பிற மாவட்டங்களுடன் இணைக்கிறது.

## மேற்கோள்கள்

பகுப்பு:பாலங்கள்
தர்சன் லால் ஜெயின்

**தர்சன் லால் ஜெயின்** (Darshan Lal Jain) (12 திசம்பர் 1927 – 8 பெப்ரவரி 2021) என்பவர் ஓர் இந்திய சமூக செயற்பாட்டாளரும். இந்தியாவின் குடிமக்களுக்கான மூன்றாவது மிக உயர்ந்த விருதான பத்ம பூசண் விருதினை 2019 ஆம் ஆண்டில் பெற்றவரும் ஆவார். இவர் பொருளாதாரத்தில் நலிந்த இளம் குழந்தைகளுக்கு கல்வியளித்தமைக்காக நன்கு அறியப்பட்டவர் ஆவார்.

இவர் அரியானாவில் சரசுவதி வித்யா மந்திர், ஜகாத்ரி (1954), பெண்களுக்கான தயானந்த் ஆங்கிலோ-வேத கல்லூரி நிர்வாகக் குழு, யமுனா நகர், பாரத் விகாஸ“ பரிசத். விவேகானந்தா பாறை நினைவு கழகம். வனவாசி கல்யாண் ஆசிரமம். அரியானா, இந்து சிக்சா சமிதி, அரியானா, கீதா நிகேதன் உறைவிடப் பள்ளி, குருசேத்ரா மற்றும் நந்த்லால் கீதா வித்யா மந்திர், அம்பாலா (1997)  உள்ளிட்ட பல்வேறு பள்ளி, கல்வி நிறுவனங்களை உருவாக்கிய நிறுவனரும் ஆவார்.  .

## தொடக்க கால வாழ்க்கை
தர்சன் லால் ஜெயின் 12 திசம்பர் 1927-இல் ஜகாத்ரியில் ஒரு ஆன்மீக நம்பிக்கையுள்ள, தொழிற்துறையில் சிறந்து விளங்கிய ஜெயின் குடும்பத்தில் பிறந்தார். இவர் பாபுஜி என அழைக்கப்பட்டார். இவர் வளர்ந்த பிறகு தனது நாட்டுப்பற்றின் காரணமாக இராசுட்ரிய சுயம் சேவக் அமைப்பில் சேர்ந்தார். தனது 15 ஆம் வயதில். அவர் வெள்ளையனே வெளியேறு இயக்கத்தில் பங்கெடுத்தார். இந்தியாவின் நெருக்கடி காலத்தில் அரசின் கொள்கைக்கு எதிரான கருத்துகளை எழுதியமைக்காக சிறைக்கு அனுப்பப்பட்டார்.  2007 ஆம் ஆண்டில், தேசத்தின் மறந்துபோன வீராங்கனைகளை நினைவில் கொள்வதற்காக தர்சன் லால் விளையாட்டு வீரர்களுக்கான கௌரவக் குழுவை அமைத்தார். ஹேமச்சந்திர விக்ரமாதித்யாவின் முடிசூட்டு விழா, பானிபத்தின் இரண்டாவது போர்வீரன் உட்பட பல விழாக்களை இந்தக் குழு நடத்தியது. அவர் சமுதாயத்தின் கல்வியை நோக்கி பணியாற்றினார் மற்றும் 1954 ஆம் ஆண்டில் சரசுவதி வித்யா மந்திருக்கு அடிக்கல் நாட்டினார். அவர் 1997  ஆம் ஆண்டில் நந்த் லால் கீதா வித்யா மந்திரை நிறுவியதிலிருந்து அஹா, வட கிழக்கு மற்றும் ஜம்மு-காஷ்மீர் பகுதியைச் சே ர்ந்த அறிவார்ந்த மாணவர்களில் தேவைப்படுவோருக்கு பள்ளிக்கல்வி மற்றும் இலவச உண்டு உறைவிட வசதி வழங்கப்பட்டது.

## விருது
2019 ஆம் ஆண்டில், இந்திய அரசு இவரது சமூக சேவையைப் பாராட்டி பத்ம பூசண் விருதினை அளித்து இவரை கௌரவித்தது.

## References

பகுப்பு:பத்ம பூசண் விருது பெற்றவர்கள்
அர்ச்சனா உடுப்பா

**அர்ச்சனா உடுப்பா** (Archana Udupa) இந்தியாவைச் சேர்ந்த பாடகியான  இவர் பக்தி, பாரம்பரிய இசை, திரைப்பட பாடல்களைப் பாடுகிறார். இவர் அனைத்திந்திய வானொலிலும்,தூர்தர்ஷனிலும் தரக்கலைஞர் ஆவார். இவர் 1998இல் ஜீ தொலைக்காட்சியில் ஒளிபரப்பான டி.வி.எஸ் "ச ரி க ம ப" என்ற பாடல் போட்டி நிகழச்சியின் இறுதி வெற்றியாளர் ஆவார். இந்தித் திரைப்பட பாடல் போட்டியில் வெண்ற தென்னிந்தியாவைச் சேர்ந்த முதல் நபராகவும் இருக்கிறார். தற்போது வரை இவர் 1000க்கும் மேற்பட்ட இசைத்தட்டுகளிலும், குறுந்தகடுகளிலும் பாடியுள்ளார்.

2012 ஆம் ஆண்டில் வெளியான *பாகீரதி* என்ற திரைப்படத்தில் பாடிய பாடலுக்காக சிறந்த பெண் பின்னணி பாடகருக்கான கர்நாடக மாநில திரைப்பட விருதை வென்றார்  *கன்னட கோகிலா* என்ற புகழ்பெற்ற பாடல் நிகழ்ச்சியின் இரண்டு பருவங்களுக்கு சந்தன் ஷெட்டி, சாது கோகிலா ஆகியோருடன்  நடுவராக இருந்தார். பல்துறை பாடகியான இவர் ஒரு இசைக்கலைஞருமான சிமோகா சுப்பண்ணாவின் மகனும் வழக்கறிஞருமான சிறீரங்காவை 2002இல் திருமணம் செய்து கொண்டார்.

## மேற்கோள்கள்

## வெளி இணைப்புகள்
* 

பகுப்பு:துளு மக்கள்
பகுப்பு:வாழும் மக்கள்
பகுப்பு:இந்தியப் பாடகிகள்
சிங்கூர்

**சிங்கூர்** (**Singur**), இந்தியாவின் மேற்கு வங்காள மாநிலத்தின் ஹூக்ளி மாவட்டத்தில் அமைந்த சிறு நகரம் ஆகும். சிங்கூர் நகரம் ஹுக்ளி ஆற்றின் வடிநிலப்பரப்பில் அமைந்துள்ளது. இது ஹவுராவிலிருந்து 32 கி.மீ. தொலைவில் உள்ளது.

## புவியியல்

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, சிங்கூர் நகரத்தின் மொத்த மக்கள் தொகை 21,382 ஆகும். இதில் ஆண்கள் 10,825 (51%) மற்றும் பெண்கள்  10,557 (49%) ஆக உள்ளனர். மக்கள்தொகையில் 6 வயதிற்குட்பட்ட குழந்தைகள் 1,646 ஆக உள்ளனர். மக்கள்தொகையில் இந்துக்கள் 94.90%, இசுலாமியர்கள் 4.76% மற்ற சமயத்தினர் 0.40% ஆகவுள்ளனர்.

## போக்குவரத்து
### மின்சார இரயில் வண்டிகள்
ஹவுராவிலிருந்து 32 கிலோ மீட்டர் தொலைவில் உள்ள சிங்கூர் தொடருந்து நிலையத்திற்கு மின்சார இரயில் வண்டிகள் உள்ளன.

### சாலை
துர்காபூர் விரைவுச் சாலை, கொல்கத்தா வழியாக சிங்கூர் நகரத்தை இணைக்கிறது.

## மேற்கோள்கள்

## வெளி இணைப்புகள்
* Singur archives at Sanhati
* [Singur Movement Timeline](http://commons.wikimedia.org/wiki/Image:Singur_Timeline_(18_May_2006_-_15_June_2008).pdf#filelinks/)

பகுப்பு:ஹூக்லி மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
நந்திகிராம்

**நந்திகிராம்** (**Nandigram**) இந்தியாவின் மேற்கு வங்காள மாநிலத்தின் கிழக்கு மிட்னாப்பூர் மாவட்டத்தில் உள்ள ஒரு கணக்கெடுப்பு நகரம் ஆகும். இது நந்திகிராம் ஊராட்சி ஒன்றியம் எண் 1-இல் அமைந்துள்ளது.

மேற்கு வங்காள அரசு 2007-ஆம் ஆண்டில் நந்திகிராம் பகுதியை சிறப்பு பொருளாதார மண்டலமாக அறிவித்தை அடுத்து, சலீம் தொழில் நிறுவனத்தினர் நந்திகிராம் பகுதியில் பெரிய வேதியியல் தொழிற்சாலையை நிறுவ முற்பட்டது. நந்திகிராமில் வேதியியல் தொழிற்சாலையை நிறுவுவதற்கு எதிராக உள்ளூர் மக்கள் கடும் எதிர்ப்பு தெரிவித்து தொடர் போராட்டங்கள் நடத்தினர். போராட்டத்தை அடக்க காவல் துறையினர் பொதுமக்களுக்கு எதிராக துப்பாக்கி சூடு நடத்தியதில் 14 பொதுமக்கள் கொல்லப்பட்டனர். பின்னர் நந்திகிராமில் வேதியியல் தொழிற்சாலை அமைக்கும் திட்டம் கைவிடப்பட்டது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, நந்திகிராம் 1,225 வீடுகளையும், 5,83 மக்கள் தொகையும் கொண்டிருந்தது. மக்கள் தொகையில் ஆண்கள் 2,947 (51%) மற்றும் பெண்கள் 2,856 (49%) ஆக உள்ளனர். மக்கள் தொகையில் 6 வயதிற்குட்பட்ட குழந்தைகள் 725 அக உள்ளனர்.  சராசரி எழுத்தறிவு 88.85%  ஆகவுள்ளது. மக்கள் தொகையில் இந்துக்கள் 59.37%, இசுலாமியர்	40.32% மற்றும் பிற சமயத்தினர் 0.21% ஆகவுள்ளனர்.

## போக்குவரத்து
நந்திகிராமத்திற்கு வடகிழக்கில் 15 கிலோ மீட்டர் தொலைவில் உள்ள துறைமுக நகரமான ஹல்டியா செல்வதற்கு படகுப்போக்குவரத்து மட்டும் உள்ளது.

## மேற்கோள்கள்

கிழக்கு மிட்னாபூர் மாவட்டம்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ஹல்டியா

**ஹல்டியா** (**Haldia**) இந்தியாவின் மேற்கு வங்காள மாநிலத்தின் கிழக்கு மிட்னாபூர் மாவட்டத்தில் அமைந்த துறைமுக நகரம் மற்றும் பெட்ரோலியத் தொழில் நகரம் ஆகும். இது கொல்கத்தாவிற்கு தென்மேற்கே 124 கிலோ மீட்டர் தொலைவில் ஹுக்ளி ஆறு வங்காள விரிகுடாவில் கலக்குமிடத்திற்கு அருகே அமைந்துள்ளது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, ஹல்டியா நகரத்தின் மொத்த மக்கள் தொகை 2,00,762 ஆகும். அதில் ஆண்கள் 104,852 மற்றும் பெண்கள்  95,910 அகவுள்ளனர். மக்கள் தொகையில் 6 வயதிற்குட்பட்ட குழந்தைகளின் எண்ணிக்கை 21,122 ஆகவுள்ளது. சராசரி எழுத்தறிவு 89.06% ஆகவுள்ளது. மக்கள் தொகையில் இந்துக்கள்	168,138	(83.72%), இசுலாமியர்கள் 31,617 (15.74%) மற்றும் பிற சமயத்தவர்கள் 0.54% ஆகவுள்ளனர். 

## போக்குவரத்து
### [[இருப்புப் பாதை]]
ஹல்டியா தொடருந்து நிலையம், ஹவுரா கொல்கத்தா, சென்னை, தில்லி, ஆசன்சோல் போன்ற முக்கிய நகரங்களுடன் இணைப்பதற்கு தொடருந்துகள் உள்ளது. 

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கிழக்கு மிட்னாபூர் மாவட்டம்
இந்தியாவின் துறைமுக நகரங்கள்
இரணைதீவு

**இரணைதீவு** (*Iranaitivu*) இலங்கையில் வடக்கே, கிளிநொச்சி மாவட்டத்தில் மன்னார் வளைகுடாவில் அமைந்துள்ள ஒரு தீவு ஆகும். ஈழப்போரின் போது 1992 ஆம் ஆண்டு முதல் இலங்கை ஆயுதப் படைகளின் தளமாக இருக்கும் இத்தீவில் இருந்து இடம்பெயர்ந்து வேறு இடங்களுக்குச் சென்ற தீவின் முன்னாள் குடியிருப்பாளர்கள் 2018 முதல் இங்கு மீண்டும் படிப்படியாகக் குடியேறி வருகின்றனர்.

கோவிடு-19 பெருந்தொற்றினால் இறந்த முசுலிம்களின் உடல்களை இத்தீவில் புதைப்பதற்கு ஏற்ற இடமாக இலங்கை அரசு 2021 மார்ச் 2 அன்று அறிவித்தது.

## புவியியல்
இரணைதீவு இரண்டு சிறிய தீவுகளால் ஆனது. இரண்டும் ஒரு சிறிய நிலப்பரப்பினால் இணைக்கப்பட்டுள்ளன. இதனாலேயே இது இரணைதீவு (இரட்டைத் தீவு) எனப் பெயர் பெற்றது. இவ்விரட்டைத் தீவுகளில் பெரியது *பெரியதீவு*, அல்லது "இரணைதீவு வடக்கு" என அழைக்கப்படுகிறது. அடுத்தது, *சின்னத்தீவு*, Sinnatheevu, அல்லது "இரணைதீவு தெற்கு" என அழைக்கப்படுக்கிறது.

## மேற்கோள்கள்

## வெளி இணைப்புகள்
* 

பகுப்பு:இலங்கையின் தீவுகள்
பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
கர்னால் முகல் பாலம்

**கர்னால் முகல் பாலம்** (Mughal Bridge) என்பது ஷாஜகானால் கர்னால் எனும் இடத்தில் கட்டப்பட்ட பாலம் ஆகும். 

## வரலாறு
இந்தப் பாலத்திற்கான அடிக்கல்லானது முகலாயப் பேரரசர் பாபரால் முதலாம் பானிபட் போரில் அவரது வெற்றிக்குப் பின் நாட்டப்பட்டது.இந்தப் பாலமானது அக்பர் காலத்தின் கட்டுமானப் பொறியியல் திறனுக்கான உதாரணம் ஆகும். இந்தப் பாலமானது 17ஆம் நுாற்றாண்டில் பயணிகளை ஈர்ப்பதற்காக பயன்பட்டது. இது பாத்சாகி புல் என்றும் அழைக்கப்பட்டது.இந்தப் பாலமானது பழைய பாத்சாகி பாலம் என்றும் அழைக்கப்பட்டது. இந்தப் பாலமானது கி.பி.  1540-44 ஆம் ஆண்டுகளுக்கு இடைப்பட்ட காலத்தில் கட்டப்பட்டது. இது தேசிய நெடுஞ்சாலை 1 இற்கு அருகில் அமைந்துள்ளது. 

## கட்டுமானம்
இது கட்டுமான வடிவியலின் அடிப்படையில் பலமானதாகும். இது கற்களால் ஆன மூன்று வளைவுகளைக் கொண்டுள்ளது. இந்தப் பாலத்தில் நான்கு குவிமாட வடிவ கூரைகளைக் கொண்டதாக உள்ளது. இந்தக் குவிமாடங்களானவை முட்டுச்சுவர்கள் மற்றும் வளைவுகளால் பலம் வாய்ந்ததாக உள்ளன. இந்தப் பாலமானது அரியானா அரசால் பாதுகாக்கப்படுகிறது. இது இடிந்து தகரக்கூடிய நிலையில் இன்னும் உள்ளது. 

## மேற்கோள்கள்

பகுப்பு:பாலங்கள்
கற்றது களவு

**கற்றது களவு** (*Kattradhu Kalavu*)  என்பது 2010 ஆம் ஆண்டு வெளியான இந்தியத் தமிழ்- அதிரடித் திரைப்படமாகும், இப்படத்தை  முன்னாள் விளம்பரப் படத் தயாரிப்பாளரான பாலாஜி தேவி பிரசாத் எழுதி இயக்கியுள்ளார். இப்படத்தில் அலிபாபா புகழ் கிருஷ்ணா  மற்றும் விஜயலட்சுமி ஆகியோர் முதன்மை வேடங்களில் நடித்துள்ளனர். மேலும் கல்யாண், கொச்சி ஹனீஃபா, சம்பத் ராஜ், சந்தான பாரதி, கஞ்சா கறுப்பு ஆகியோர் பிற வேடங்களில் நடித்துள்ளனர்.  படத்திற்கான  இசையை பால் ஜேக்கப் அமைத்துள்ளார். படத் தொகுப்பை மு. காசிவிஸ்வநாதன் மேற்கொள்ள,  ஒளிப்பதிவை நீரவ் ஷா மேற்கொண்டார். படமானது 28 மே 2010 அன்று வெளியானது.

## நடிகர்கள்

* கிருஷ்ணா சிங்கமாக
* விஜயலட்சுமி கிருஷ்ணவேணியாக
* கல்யாண் ஸ்டான்லி தேவா சகாயமாக
* கொச்சி ஹனீஃபா வைகவர்தனாக
* சந்தான பாரதி வைகவர்தனாக
* சம்பத் ராஜ் இராமச்சந்திரனாக
* சாய் தீனா பொட்டுவாக
* கஞ்சா கறுப்பு
* சின்னி ஜெயந்த்
* மனோபாலா
* நெல்லை சிவா
* முமைத் கான் ஒரு குத்தாட்டப் பாடல் ஆடுபவராக

## இசை
படத்திற்கு பால் ஜேக்கப் இசையமைத்தார். படத்தின் இசையை சோனி மியூசிக் இந்தியா வெளியிட்டது.

## குறிப்புகள்

## வெளி இணைப்புகள்

* 

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆண் துணைச் சுரப்பி தொற்று

**ஆண் துணை சுரப்பி தொற்று** (*Male accessory gland infection-MAGI*) என்பது ஆண் இனப்பெருக்க உறுப்பில் உள்ள ஒன்று அல்லது அதற்கு மேற்பட்ட தளங்களில் அழற்சியின் அறிகுறிகளைக் கொண்ட ஒரு நிலை. உலக சுகாதார அமைப்பால் வரையறுக்கப்பட்ட அளவுருக்களின்படி நோயறிதல் செய்யப்படுகிறது. இச்சோதனையானது ஆண் மலட்டுத்தன்மை சோதனை அல்லது அழற்சி காரணங்களை கண்டறியும்போது செய்யப்படுகிறது.

இது பொதுவாக சிறுநீர்க்குழாயிலிருந்து பரவும் தொற்றுநோயால் ஏற்படுகிறது என்றாலும், தொற்று அல்லாத காரணங்களும் உள்ளன.

## வரையறை
ஆண் துணை சுரப்பி தொற்று பின்வரும் ஆண் இனப்பெருக்க உறுப்புகள் அல்லது பாதைகளில் ஒன்று அல்லது அதற்கு மேற்பட்டவற்றை உள்ளடக்கிய நோய்த்தொற்றுகளால் (பாக்டீரியா, வைரஸ், பூஞ்சை போன்றவை) தோன்றுகிறது.

* விந்துப்பை (செமினல் வெசிகுலிடிஸ்)
* முன்னிலைச் சுரப்பி (புரோஸ்டேடிடிஸ்)
* விந்து வெளியேற்றுக் குழாய்
* விந்து நாளத்திரள் (எபிடிடைமிட்டிசு)
* விந்தகம் (விரையழற்சி)
* சிறுநீர் வடிகுழாய் (யுரேத்ரிடிஸ்)
* கோப்பர்ஸ் சுரப்பிகள்

## நோய் கண்டறிதல்
துணை சுரப்பிகளின் சுரப்பு செயல்பாட்டில் தொற்று எதிர்மறையான தாக்கத்தை ஏற்படுத்துவதால், ஆண் துணை சுரப்பி தொற்று இருப்பதைக் கண்டுபிடிக்கும் முறைகள் பின்வருமாறு:

* விந்து பகுப்பாய்வில் அழற்சியின் அறிகுறிகள் (வெண்குருதியணு x 1x10 6 / mL மற்றும் / அல்லது எலாஸ்டேஸ் ≥ 230&nbsp;ng / mL)
* குறைந்த விந்து அளவு
* உயர்ந்த விந்து pH
* குறைந்த அளவு ஆல்பா-குளுக்கோசிடேஸ், புருக்டோசு மற்றும் துத்தநாகம்

### '''உலக சுகாதார அமைப்பு வரையறை'''
உலக சுகாதார அமைப்பின் (WHO) வரையறுக்கப்பட்ட அளவுகோல்களைப் பூர்த்தி செய்யும் இரண்டு அல்லது அதற்கு மேற்பட்ட காரணிகள் இருக்கும்போது துணை சுரப்பிகளின் சுரப்பு செயல்பாட்டில் தொற்றொனை கண்டறிய முடியும்  

### பயோமார்க்ஸ்
ஆய்வு  ஒன்று, செமினல் பிளாஸ்மாவில் கரையக்கூடிய யூரோகினேஸ்-வகை பிளாஸ்மினோஜென் ஆக்டிவேட்டர் ஏற்பி (சுபார்) அளவுகள் துணை சுரப்பிகளின் சுரப்பு செயல்பாட்டில் தொற்றுக்கான குறிப்பானாகப் பயனுள்ளதாக இருக்கும் என்று பரிந்துரைத்துள்ளது.

## காரணங்கள்
துணை சுரப்பிகளின் சுரப்பு செயல்பாட்டில் தொற்றுக்கான முக்கிய காரணிகளாக என்டோரோபாக்டீரியாசி (*[[எசரிக்கியா கோலை]]* மற்றும் *க்ளெப்செல்லா போன்றவை*), *நைசீரியா கோனோரோஹே* மற்றும் *கிளமிடியா டிராக்கோமாடிஸ்*.

ஆய்வு ஒன்று, துணை சுரப்பிகளின் சுரப்பு செயல்பாட்டில் தொற்று  உள்ள ஆண்களில் சீரத்தில் ஆண்மையியக்குநீரின் சாதாரண ஆண்களின் அளவைக் காட்டிலும் குறைவாக உள்ளதாகத் தெரிவிக்கின்றது.

## சிக்கல்கள்
சாத்தியமான சிக்கல்கள் பின்வருமாறு:

* விந்துநாள அடைப்பு
* விந்தணுக்களின் குறைபாடு
* விந்து செயல்பாட்டின் குறைபாடு
* விந்தணுவிற்கெதிரான ஆன்டிபாடி தூண்டல்
* ஆண் துணை சுரப்பிகளின் செயலிழப்பு

இந்த சிக்கல்கள் பாலியல் செயலிழப்பு மற்றும் ஆண் மலட்டுத்தன்மையை ஏற்படுத்தும்.

## மேற்கோள்கள்

## வெளி இணைப்புகள்

பகுப்பு:மருத்துவ சுகாதாரம்
பகுப்பு:நோய்கள்
உரோம் ஆப்பிள்

thumb|240x240px| உரோம் ஆப்பிள்கள் நெவார்க், டெலாவேர், உழவர் சந்தையில்
**உரோம் ஆப்பிள்** (*Rome apple*) **(சிவப்பு உரோம்**, **உரோம் அழகு**, **கில்லட்டின் நாற்று** என்றும் அழைக்கப்படுகிறது) என்பது 19 ஆம் நூற்றாண்டின் முற்பகுதியில் உரோமின் ஓஹியோ நகரத்தின் அருகே தோன்றிய ஆப்பிள் வகைகளுள் ஒன்றாகும். இதனைச் சமையலுக்கும் பயன்படுத்தலாம். இந்த ஆப்பிள் பளபளப்பான சிவப்பு நிறத்தின் காரணமாக, சமையலில் இதன் பயன்பாட்டு அதிகமாக உள்ளது.

## பண்புகள்
உரோம் ஆப்பிள் வட்டமானது, முழுமையான சிவப்பு நிறமுடையது, மற்றும் மிகவும் பளபளப்பானது. அடர்த்தியான தோல் மற்றும் உறுதியான சதை கொண்டது. இது முதன்மையாக பேக்கிங்கிற்கு பயன்படுத்தப்படுகிறது, ஏனெனில் அதன் சுவை சமைக்கும்போது உருவாகிறது. மேலும் அதன் வடிவத்தை நன்றாக வைத்திருக்கிறது. இது பொதுவாக உண்ணுபதற்கு விரும்பத்தக்க தாக இல்லை. ஏனெனில் இதன் நுட்பமான சுவை வேறு சில வகைகளைப் போல இனிமையாகவோ, புளிப்பாகவோ இல்லை. இது செப்டம்பர் பிற்பகுதியில் சந்தைக்கு வரும். உரோம் ஆப்பிள்கள் பரவலாக விளையக்கூடியவை, அமெரிக்க வர்த்தகத்தில் முக்கிய பங்குவகிக்கின்றது.

## தோற்றம்
1817ஆம் ஆண்டில் ஜோயல் கில்லட் நாற்றங்கால் நிலையத்திலிருந்து இந்த வகையினை பெற்றதாகக் கூறப்படுகிறது. கில்லட் மகன் இந்த ஆப்பிள் செடியினை ஓஹியோ ஆற்றங்கரையில்,  புரோக்டர்வில்லி அருகே உரோம் நகரத்தில் நட்டார். பல ஆண்டுகளுக்குப் பிறகு இது சிவப்பு பழங்களை உற்பத்தி செய்யத் தொடங்கியது. கில்லட் உறவினர் ஹோராஷியோ நெல்சன் கில்லட் இந்த ஆப்பிள் மரத்தின் கிளையிலிருந்து பதியம் எடுத்து நாற்றங்கால் பண்ணையினைத் தொடங்கினார். முதலில் "கில்லட்டின் நாற்று" என்று அழைக்கப்பட்ட இது, நகரத்தின் நினைவாக 1832ஆம் ஆண்டில் "உரோம் அழகு" எனப் பெயர் மாற்றப்பட்டது. அசல் மரம் 1850களில் ஆற்றங்கரையில் ஏற்பட்ட மண் அரிப்பு காரணமாகச் சாய்ந்துவிட்டது.

## நோய் பாதிப்பு

* ஸ்கேப்: அதிகம் 
* நுண்துகள் பூஞ்சை காளான் : அதிகஅளவில்
* சிடார்-ஆப்பிள் துரு : அதிகஅளவில்
* தீ வெளிர்நோய்: அதிகஅளவில்

## மேற்கோள்கள்


## வெளி இணைப்புகள்

* 
* 
* 
* 
* தேசிய பழ சேகரிப்பு பக்கம்

பகுப்பு:ஆப்பிள்கள்
மேக்ரோபிராக்கியம் இன்பா

***மேக்ரோபிராக்கியம் இன்பா*** (*Macrobrachium inpa*) என்பது மேக்ரோபிராக்கியம் பேரினத்தின் கீழ் வரும் ஒரு நன்னீர் இறால் சிற்றினமாகும். இது பிரேசில் நாட்டில் அமேசான் மாநில ரியோ நீக்ரோ கீழ் பகுதிகளில் நீரோடைகளில் காணப்படுகிறது. இந்த சிற்றினம் நீரோடைகளில் மூழ்கிகாணப்படும் இலைக்கழிவுகளுக்கு அடியிலோ, பாறை இடுக்கு, துளைகளில் காணப்படும். 

## மேற்கோள்கள்

பகுப்பு:மேக்ரோபிராக்கியம்
சங்கீதா சிருங்கேரி

**சங்கீதா சிருங்கேரி** (Sangeetha Sringeri) ஒரு இந்திய நடிகையாவார். இவர் முதன்மையாக கன்னட மொழியில் பணிபுரிகிறார்; கன்னட தினசரி தொலைக்காட்சி நாடகமான *ஹரஹர மகாதேவாவில்* சக்தி / பார்வதி என்ற வேடத்தில் நடித்ததற்காக பிரபலமாக அறியப்படுகிறார். 2014 ஆம் ஆண்டில் மிஸ் இந்தியா அழகுப் போட்டியில் முதல் 10 இடங்களில் பிடித்த இவர் உலக சூப்பர்மாடல் போட்டியில் இரண்டாம் இடத்தைப் பிடித்தார். தற்போது ரக்சித் ஷெட்டி நடித்த *777 சார்லி* உள்ளிட்ட கன்னடத் திரைப்படங்களில் முன்னணி நடிகையாக பணியாற்றி வருகிறார்.

## சொந்த வாழ்க்கை
சங்கீதா சிருங்கேரியில் ஒரு இராணுவக் குடும்பத்தில் பிறந்தார். இவரின் தந்தை சிவக்குமார். கே இந்திய வான்படையின் முன்னாள் பணியாளர், இவரின் தாயார் பவானி சிவக்குமார் ஒரு மூலிகை ஆரோக்கிய பயிற்சியாளர். இவர் பெங்களூர் கேந்தரிய வித்யாலயாவில் படித்தார். மேலும், தேசிய மாணவர் படையில் உறுப்பினராகவும், கருநாடக மாநில கோ-கோ அணியில் விளையாடி 2012இல் தங்கமும் வென்றுள்ளார்.

## திரை வாழ்க்கை
ஸ்டார் சுவர்ணா என்ற கன்னடத் தொலைக்காட்சியில் ஒளிபரப்பாகும் *ஹரஹர மகாதேவா* என்ற நிகழ்ச்சியின் மூலம் சங்கீதா நடிப்பலகில் நுழைந்தார். இந்துக் கடவுளான சிவனை மையமாகக் கொண்ட புராண நாடகத்தில் இவர் சக்தி / பார்வதி என்ற வேடத்தில் நடித்திருந்தார். பின்னர் இவர் அதே நிறுவனத்தால் ஏற்பாடு செய்யப்பட்ட சூப்பர் ஜோடி என்ற நிகழ்ச்சியிலும் பங்கேற்றார்.

இவரது முதல் திரைப்படம் ஏ + என்ற கன்னடத் திரைப்படமாகும். ஏ + என்பது நடிகர் உபேந்திரா நடித்து ஏற்கனவே வெளியான ஏ என்ற படத்தின் தொடர்ச்சியான படமாகும். இது ஒரு பெரிய வெற்றியைப் பெற்றது. இந்த படத்தை உபேந்திராவின் கூட்டாளியான விஜய் சூர்யா இயக்கியிருந்தார். இப்படத்தில் யஜஸ்வினி என்ற வேடத்தில் நடித்ததற்காக சங்கீதாவிற்கு விமர்சன ரீதியான பாராட்டுகள் கிடைத்தன.

பரம்வா ஸ்டுடியோஸ் என்ற திரைப்பட நிறுவனம் தயாரித்து புஷ்கர் பிலிம்ஸ் வழங்கிய *777 சார்லி* என்ற படத்தில் இரக்சித் ஷெட்டிக்கு இணையாக இவர் ஒரு முன்னணி பாத்திரத்தில் நடித்துள்ளார். முகநூல் மூலம் திரைப்படத்திற்காக இவர் தேர்வு செய்யப்பட்டார். 2,700 பிற உள்ளீடுகளில் இவருக்கு இந்த வேடம் கிடைத்தது. படம் 2020இல் வெளியாகும் என்று எதிர்பார்க்கப்பட்டது.

## மேற்கோள்கள்

பகுப்பு:கன்னடத் திரைப்பட நடிகைகள்
பகுப்பு:கர்நாடக நடிகைகள்
பகுப்பு:வாழும் மக்கள்
வெண்ணெய் விளக்கு

thumb| ஒரு திபெத்திய வெண்ணெய் விளக்கு
thumb| வெண்ணெய் விளக்குகள் எரிகின்றன
**வெண்ணெய் விளக்குகள்** (*Butter lamps*) என்பது இமயமலை முழுவதும் உள்ள திபெத்திய பௌத்தக் கோவில்களிலும், மடாலயங்களிலும் ஒரு குறிப்பிடத்தக்க அம்சமாக உள்ளது. விளக்குகள் பாரம்பரியமாக தெளிவுபடுத்தப்பட்ட யாக் வெண்ணெயைக் கொண்டு எரிய வைக்கப்படுகின்றன. ஆனால் இப்போது பெரும்பாலும் தாவர எண்ணெய் அல்லது வனஸ்பதி நெய்யைப் பயன்படுத்துகின்றன. 

வெண்ணெய் விளக்குகள் மனதை ஒருமுகப்படுத்தவும் தியானத்திற்கு உதவவும் செய்கிறது.  இந்தியா மற்றும் திபெத் பகுதிகளில் சாக்த சமயத்தவர்கள் , வச்ராயான பௌத்த சமயப் பிரிவினர் மற்றும் சுவேதாம்பர சமண சமயத்தினர் கடைப்பிடிக்கும் தாந்திரீகத்தில் ஒருவர் "சிறந்த ஆன்மீக உணர்வை உணர விரும்பினால், நூற்றுக்கணக்கான விளக்குகளை ஏற்றுங்கள்" எனக் குறிப்பிடுகிறது. 

பௌத்த யாத்ரீகர்கள் தங்களின் "தகுதி" நிலையை பெற விளக்கு எண்ணெயை வழங்குகிறார்கள். மடத்தில் உள்ள துறவிகள் விளக்குகளை பராமரிக்கிறார்கள், பல மடாலயங்களை சேதப்படுத்திய பேரழிவுகரமான தீவிபத்திலிருந்து தவிர்க்க தீவிர கவனம் செலுத்துகிறார்கள். பாதுகாப்பிற்காக, வெண்ணெய் விளக்குகள் சில நேரங்களில் ஒரு கல் தளத்துடன் ஒரு தனி முற்றத்தில் வைக்கப்படுகின்றன.

வெளிப்புறமாக, விளக்குகள் இருளை விரட்டுகின்றன. கருத்தியல் ரீதியாக, அவை கற்பனைப் பொருளை வெளிச்சமாக மாற்றுகின்றன. இது அறிவொளியைத் தேடுவதற்கு ஒத்ததாகும். நாரோபாவின் ஆறு யோகங்களின் தம்மோ யோகா ஆற்றலின் வெப்பத்தை அவர்கள் நினைவுகூர்கின்றன. இது கக்யு, கெலுக், தாந்த்ரீக பௌத்த மதத்தின் சாக்யப் பள்ளிகளுக்கு முக்கியமான உரையாகும்.

## மேலும் காண்க
* நாச்சியார் கோயில் விளக்கு
* பறக்கும் விளக்கு
* வெண்ணெய் விளக்குத் திருவிழா

## மேற்கோள்கள்


பகுப்பு:விளக்குகள்
வெண்ணெய் விளக்குத் திருவிழா

thumb| திபெத்தியக் கோவிலில் வெண்ணெய் விளக்குகள் எரியும் காட்சி
**சோதுருல் துசென்** (Chötrul Düchen) மேலும் **சோங்கா சோப்பா** அல்லது **வெண்ணெய் விளக்கு விழா** என்றும் அழைக்கப்படும் இது திபெத்தியப் பண்பாட்டின்படி, கௌதம புத்தரின் வாழ்க்கையில் நடந்த நான்கு நிகழ்வுகளை நினைவுகூரும் நான்கு புத்த விழாக்களில் ஒன்றாகும்.  இவ்விழா திபெத்திய புத்தாண்டு லோசரை நெருக்கமாகப் பின்தொடர்கிறது. இது திபெத்திய நாட்காட்டியில் முதல் பௌர்ணமியின் போது நடைபெறுகிறது. ஆண்டின் முதல் பதினைந்து நாட்கள் புத்தர் தனது சீடர்களுக்காக பக்தியை அதிகரிப்பதற்காக அற்புதங்களைக் காட்டிய பதினைந்து நாட்கள் கொண்டாடப்படுகிறது.  சோதுருல் துசெனின் ("அதிசய வெளிப்பாடுகளின் சிறந்த நாள்") போது, நேர்மறை மற்றும் எதிர்மறை செயல்களின் விளைவுகள் பத்து மில்லியன் மடங்கு அதிகரிக்கும் என்று நம்பப்படுகிறது.

இந்த நிகழ்வை நினைவுகூரும் வகையில், திபெத்தியர்கள் பாரம்பரியமாக யாக் வெண்ணெய் கொண்டு வெண்ணெய் விளக்குகளை ஏற்றி வைப்பார்கள். மேலும், பூக்கள், மரங்கள், பறவைகள் மற்றும் பிற நல்ல சின்னங்களின் வடிவங்களில் விளக்குகளை உருவாக்குகிறார்கள். அவர்கள் தங்கள் வீடுகளிலும் பொது இடங்களிலும் விளக்குகளுக்காக விரிவான காட்சிகளை உருவாக்குகிறார்கள், சில சமயங்களில் ஒரு கட்டிடம் போன்ற பெரிய கட்டமைப்புகளை எழுப்புகிறார்கள். அனைத்து விளக்குகளும் மாதத்தின் பதினைந்தாம் நாளில் ஏற்றிவைத்து விழாவாகக் கொண்டாடப்படுகின்றன. 

## மேற்கோள்கள்

பகுப்பு:மார்ச் சிறப்பு நாட்கள்
பகுப்பு:பெப்ரவரி சிறப்பு நாட்கள்
பகுப்பு:விளக்குகள்
பகுப்பு:திபெத்தியப் பண்பாடு
வெண்ணெய் ஆட்டுக்குட்டி

**வெண்ணெய் ஆட்டுக்குட்டி** (Butter lamb) என்பது பல உருசியா, சுலோவீனியா, போலந்து கத்தோலிக்க திருச்சபையைச் சேர்ந்த கத்தோலிக்கர்களுக்கான உயிர்ப்பு ஞாயிறு உணவில் வைக்கப்படும் ஒரு பாரம்பரிய வெண்ணெய் சிற்பமாகும் .  வெண்ணெயை ஒரு ஆட்டுக்குட்டியாக கையால் அல்லது அச்சால் ஆட்டுகுட்டி வடிவத்தில் செய்யப்படுகிறது.  இது உயிர்ப்பு ஞாயிறு நேரத்தில் டெலி என்ற கடையிலும், போலந்து சிறப்பு சந்தைகளிலும், சில பொது மளிகை கடைகளிலும் விற்கப்படுகிறது. வெண்ணெய் ஆட்டுக்குட்டி என்பது நியூயார்க்கின் பிராட்வே சந்தையான பஃபலோவில் குறிப்பிடத்தக்க ஒரு பாரம்பரியமாகும். இது பல தசாப்தங்களாக போலந்து பாரம்பரியத்தை உயிரோடு வைத்திருக்கும் மால்க்ஸ்யூஸ்கியின் வெண்ணெய் ஆட்டுக்குட்டிகளுக்கு கடமைப் பட்டுள்ளது. உயிர்ப்பு ஞாயிறு, வசந்த காலத்தின் தொடக்கத்தைக் குறிக்கும் வருடாந்திர நிகழ்வாக வெண்ணெய் ஆட்டுக்குட்டிகளை வாங்க பலர் பிரபலமான பிராட்வே சந்தைக்கு வருகிறார்கள்.   

இந்த பொம்மையின் கண்கள் மிளகு அல்லது உலர்ந்த கிராம்புகளால்  அமைக்கப்படுகின்றன. மேலும், ஒரு பல்குத்தும் குச்சியில் வெள்ளை எழுத்துகளைக் கொண்ட ஒரு சிவப்பு ரிப்பன்  அதன் பின்புறத்தில் வைக்கப்படுகிறது.

உருசிய மொழியில் இதன் பெயர் *பராஷேக் இஸ் மஸ்லா* ( *барашек* ) என்பதாகும்.  ஒரு மாறுபாடான சர்க்கரை ஆட்டுக்குட்டி எனப்பொருள். 

## மேற்கோள்கள்

## வெளி இணைப்புகள்
*Flickr photos tagged butterlamb
*How to Make a Butter Lamb

பகுப்பு:கத்தோலிக்கம்
பகுப்பு:கிறித்தவத் திருநாட்கள்
பகுப்பு:கிறித்தவம் தொடர்பான குறுங்கட்டுரைகள்
நந்திகிராம் சட்டமன்றத் தொகுதி

**நந்திகிராம் சட்டமன்றத் தொகுதி** (**Nandigram** Vidhan Sabha constituency) இந்தியாவின் மேற்கு வங்காளம் மாநிலத்தின் கிழக்கு மிட்னாபூர் மாவட்டத்தில் உள்ள சட்டமன்றத் தொகுதியாகும். இத்தொகுதியின் எண் 210 ஆகும். முன்னர் நந்திகிராம் தெற்கு, நந்திகிராம் வடக்கு என் இரண்டு தொகுதிகளாக இருந்தது. 1967-இல் தொகுதி சீரமைப்புக்குப் பின்னர் இதனை நந்திகிராம் தொகுதி எனப் பெயர் மாற்றம் செய்யப்பட்டது.நந்திகிராம் சட்டமன்றத் தொகுதி, தம்லக் மக்களவைத் தொகுதியின் பகுதியாக உள்ளது. 

## 2021 மேற்கு வங்காள சட்டமன்றத் தேர்தல்

இத்தொகுதிக்கு 1 ஏப்ரல் 2021 அன்று வாக்குப் பதிவு நடைபெற உள்ளது.  2021 மேற்கு வங்காள சட்டமன்றத் தேர்தலில் பாரதிய ஜனதா கட்சியின் சார்பில் சுவேந்து அதிகாரியும், அகில இந்திய திரிணாமுல் காங்கிரசு சார்பில் மம்தா பானர்ஜியும் வேட்பு மனு தாக்கல் செய்துள்ளனர்.

2 மே 2021 அன்று நடைபெற்ற வாக்கு எண்ணிக்கையின் போது, மேற்கு வங்காள முதலமைச்சர் மம்தா பானர்ஜியை எதிர்த்து போட்டியிட்ட சுவேந்து அதிகாரி 1,956 வாக்குகள் கூடுதலாக பெற்று வெற்றி வாகை சூடினார். 

## நந்திகிராம் சட்டமன்றத் தொகுதியில் வென்றவர்கள்

## மேற்கோள்கள்

## வெளி இணைப்புகள்
*நந்திகிராம் வாக்குச்சாவடியில் முகாமிட்ட மமதா - பாஜகவினருடன் நேருக்கு நேர் வாக்குவாதம்
கிழக்கு மிட்னாபூர் மாவட்டம்
மேற்கு வங்காள சட்டமன்றத் தொகுதிகள்
நயா சார் தீவு

**நயா சார் தீவு** (**Nayachar**) இந்தியாவின் மேற்கு வங்காள மாநிலத்தின் கிழக்கு மிட்னாபூர் மாவட்டத்தில், வங்காள விரிகுடாவில் அமைந்த தீவுப்பகுதியாகும். இத்தீவு  சுந்தரவனக்காடுகளின் ஒரு பகுதியாகும். இத்தீவு மீன் பிடி தொழிலாளர்களின் குடியிருப்புகள் கொண்டது. முன்னர் மேற்கு வங்காளத்தை ஆட்சி செய்த இந்தியப் பொதுவுடமைக் கட்சி (மார்க்சிஸ்ட்) தலைமையிலான இடதுசாரி கட்சிகளின் அரசாங்கம், இத்தீவில் சலீம் நிறுவ்னத்தினர் வேதியியல் தொழிற்சாலையை நிறுவ திட்டமிட்டது. இதற்கு பொதுமக்கள் கடும் எதிர்ப்பு தெரிவித்தனர். 2011-இல் ஆட்சிக்கு வந்த அகில இந்திய திரிணாமுல் காங்கிரசு, நயா சார் தீவில் வேதியியல் தொழிற்சாலை அமைக்கும் திட்டத்தை கைவிட்டது. 

ஹல்டியாவிற்கும், நந்திகிராமுக்கும் இடைப்பட்ட பகுதியில் அமைந்த நயா சார் தீவுப்பகுதியை ஒரு சூழலியல் சுற்றுலாத்தலமாக மாற்றுவதற்கு மேற்கு வங்காள அரசு திட்டம் தீட்டியுள்ள்து. 

## மேற்கோள்கள்

## வெளி இணைப்புகள்
* Nayachar Articles at Counterviews
* Carbon yatra

கிழக்கு மிட்னாபூர் மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:மேற்கு வங்காளத்திலுள்ள தீவுகள்
பகுப்பு:இந்தியத் தீவுகள்